Franz Cielsin/Amore de more uxorio
Artorn

Amore de more uxorio 
A Camillo Brero, con "barbàrica" simpatìa

Ij mè paròle l'hen pu cole 'd na vòlta
che jë semnava tame brancà 'd biava
o me 'rzentava la mè gola fòrta
grapa o vin dë vascel e pò i cantava.

Dess l'é n'àutra stagion, i son mariame
ancora nen ën municipio o 'n cesa
ma con tre testimòni j'ho trovame
a sente l'uva spina e la ciresa,

con na Viòla, na gata e dui can,
tra l'Eremo, Val Càuna e Rio Martel.

Beivoma orzo, tè, tisane d'erbe
foma ij taròch për niente e në spinel:
J'amis che i-i van e i-i ven-o, i-i ven-o e i-i van,
Ij mè vers taboj j'hò lassaji perde.

Franz Cielsin
Poesìa
Leteratura piemontèisa
Verslèis